***МОДЕЛ УГОВОРА***

**У Г О В О Р**

**О КУПОПРОДАЈИ ЕЛЕКТРИЧНЕ ЕНЕРГИЈЕ**

**Закључују:**

**1. Универзитет у Београду – Институт за мултидисциплинарна истраживања, Кнеза Вишеслава 1, Београд,** матични број: 07002068, ПИБ: 101012100, рачун број: 330-4023501-72 код CREDIT AGRICOLE BANKA SRBIJA, AD, NOVI SAD, кога заступа директор др **Драгица Станковић** (у даљем тексту: КУПАЦ)

и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, матични број \_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, кога заступа директор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: ПРОДАВАЦ),

**Основ за закључење уговора:**

Поступак јавне набавке добара у отвореном поступку **ЈН бр. 0002/2022**–**Eлектрична енергија.**

Број и датум одлуке о додели уговора: \_\_\_\_\_\_\_\_\_\_ од \_\_\_\_\_\_ 2022. г.

Понудаизабраног понуђача број: \_\_\_\_\_\_\_\_\_\_ од \_\_\_\_\_\_ 2022. г.

**ПРЕДМЕТ УГОВОРА**

**Члан 1.**

Oвим уговором уговорне стране уређују права, обавезе и одговорности у погледу испоруке (продаје) електричне енергије са потпуним снадбевањем, као и друга питања везана за реализацију овог уговора, у складу са с важећим законским и подзаконским прописима који регулишу испоруку електричне енергије.

**ИСПОРУКА ЕЛЕКТРИЧНЕ ЕНЕРГИЈЕ**

**Члан 2.**

**ИСПОРУКА ЕЛЕКТРИЧ**

Уговорне стране су сагласне да се испорука (продаја) и плаћање електричне енергије која је предмет овог уговора, изврши на следећи начин:

**Место испоруке**: Београд, Булевар деспота Стефана бр. 142, **ЕД број 94092610** (једно мерно место купца прикључено на дистрибутивни систем у категорији потрошње на ниском напону) и Београд, Булевар Зорана Ђинђића број 123, локал 4, **ЕД број 80453471** (једно мерно место купца прикључено на дистрибутивни систем у категорији потрошње на ниском напону).

**Врста продаје**: потпуно снабдевање електричном енергијом са пуном балансном одговорношћу.

**Период испоруке**: годину дана од дана закључења овог уговора од 00:00 до 24:00.

**Количина енергије**: на основу планиране потрошње (180000 kWh) односно на основу стварно остварене потрошње купца (уговорне стране су сагласне да се количина електричне енергије може умањити или увећати у односу на планирану количину зависно од стварно остварене потрошње током трајања уговора).

**Капацитет испоруке**: јединична цена / kWh

Продавац се обавезује да уговорену количину електричне енергије испоручи у складу са Правилима о раду тржишта електричне енергије, Правилима о раду преносног система, Правилима о раду дистрибутивног система, Уредбе о условима испоруке и снабдевања електричном енергијом, односно у складу са важећим законским и подзаконским прописима који регулишу испоруку електричне енергије.

Продавац је је дужан да пре испоруке закључи:

- Уговор којим је уредио своју балансну одговорност, а којим су обухваћена и места примопредаје крајњег купца.,

- Уговор о приступу систему са оператором система на који је објекат крајњег купца прикључен.

**ЦЕНА ЕЛЕКТРИЧНЕ ЕНЕРГИЈЕ**

**Члан 3.**

Цена електричне енергије, саласно понуди продавца/понуђача износи:

-Јединична цена за kWh у вишој тарифи је \_\_\_\_\_\_\_\_\_\_\_\_\_\_ динара, без ПДВ-а,

-Јединична цена за kWh у нижој тарифи је \_\_\_\_\_\_\_\_\_\_\_\_\_\_\_\_ динара, без ПДВ-а.

Укупна цена електричне енергије за планирану једногодишњу потрошњу од 180000 kWh износи \_\_\_\_\_\_\_\_\_\_\_\_\_\_\_\_\_\_ динара , без ПДВ-а , односно \_\_\_\_\_\_\_\_\_\_\_\_\_\_\_\_\_\_ динара са урачунатим ПДВ-ом.

У цену из става 1. и 2. овог члана уговора нису урачунати трошкови приступа и коришћења система за пренос електричне енергије ни трошкови приступа и коришћења система за дистрибуцију електричне енергије, као ни накнаде за подстицај повлашћених произвођача електричне енергије.

Трошкове из става 3. овог члана уговора, продавац ће фактурисати купцу у оквиру рачуна сваког месеца, на основу обрачунских величина за места примопредаје купца, уз примену важећег ценовника за приступ систему за пренос електричне енергије и ценовника за приступ систему за дистрибуцију електричне енергије, а у складу са важећом методологијом за одређивање цена, објављених у Службеном гласнику РС.

Цена из става 1. овог члана је фиксна и не може се мењати**,** осим у случају да дође до промене цене електричне енергије на коју је дата сагласност од стране Агенције за енергетику РС.

**ОБРАЧУН УТРОШЕНЕ ЕЛЕКТРИЧНЕ ЕНЕРГИЈЕ**

**Члан 4.**

Продавац ће до осмог у месецу, на месту примопредаје (мерно место) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора преносног система.

На основу документа о очитавању утрошка, продавац издаје купцу рачун за испоручену електричну енергију за обрачунски период који садржи исказану цену електричне енергије у складу са чланом 3. овог уговора.

**ИЗДАВАЊЕ РАЧУНА И НАЧИН ПЛАЋАЊА ПРЕУЗЕТЕ ЕЛЕКТРИЧНЕ ЕНЕРГИЈЕ**

**Члан 5.**

Продавац издаје купцу јединствен рачун са исказаном испорученом електричном енергијом, трошковима, накнадама и урачунатим ПДВ-ом , најкасније у року од 3 (три) дана по добијању месечног извештаја од оператора система о очитавању обрачунског мерног места.

Продавац рачун издаје у два примерка и доставља купцу путем поште.

Продавац ће у рачуну посебно исказати: цену раста електричне енергије, трошкове приступа систему електричне енергије, трошкове накнаде за подстицај повлашћених произвођача електричне енергије и обрачунати ПДВ.

Купац ће извршити плаћање по испостављеном рачуну продавца у складу са његовим писаним инструкцијама назначеним у самом рачуну.

Купац се обавезује да сноси све банкарске трошкове који су у вези са плаћањем рачуна за утрошену електричну енергију.

Сматраће се да је купац измирио обавезу када продавацу уплати на рачун укупан износ задужења по издатом рачуну за утрошену електричну енергију.

**ПРАВО КУПЦА НА ПРИГОВОР НА РАЧУН**

**Члан 6.**

На испостављен рачун купац може поднети приговор у року од 8 (осам) дана од дана пријема рачуна.

Приговор на рачун не одлаже обавезу плаћања рачуна.

Продавац је дужан да приговор реши у року од 8 (осам) дана од дана пријема приговора. У случају да је приговор основан, продавац ће извршити одговарајућу исправку рачуна и доставити га купцу.

У случају да продавац одлучи да приговор није основан, о томе ће писаним путем обавестити купца уз образложење одлуке о приговору.

**РОК ПЛАЋАЊА**

**Члан 7.**

Купац се обавезује да плаћање по испостављеном рачуну изврши најкасније у року од \_\_\_\_\_\_ (*минимум 15*) дана од дана достављања рачуна.

У случају да купац не плати рачун у уговореном року, продавац ће купцу обрачунати камату у складу са Законом о затезној камати и то од дана истека уговореног рока плаћања до дана измирења дуга.

**ИНСТРУМЕНТИ ОБЕЗБЕЂЕЊА**

**Члан 8.**

Продавац је дужан да на дан закључења уговора, достави купцу једну бланко сопствену меницу, потписану и оверену у складу са картоном депонованих потписа, регистрованих код НБС и менично овлашћење да се меница у износу 10% од вредности уговора, за добро извршење посла, без сагласности продавца може поднети на наплату.

Купац може депоноване менице предати Банци на наплату у случају неиспуњења уговорних обавеза, кашњења у уговореном року за испоруку уговорених добара више од 25 дана, нерешавања примљене писане рекламације или једностраног раскида уговора.

Купац се обавезује да 3 (три) дана пре достављања менице на наплату о томе обавести продавца.

У року од 30 дана, након истека важности уговора, уколико се менице не активирају, купац ће продавцу на његов захтев вратити депоновану меницу.

**Члан 9.**

Купац се обавезује да на дан закључења Уговора, преда Продавцу, као инструмент обезбеђења плаћања 4 (четири) бланко менице са клаузулом „без протеста“ и пратећу документацију:

-         Менично овлашћење (број меничних овлашћења је исти као број меница);

-         Оригинал Захтева за регистрацију/брисање меница;

-          Копију овереног картона депонованих потписа меничног дужника за располагање средствима Купца оверену од стране банке да је верна оригиналу;

-          ОП образац (потврда о лицу које је овлашћено за заступање правног лица меничног дужника и које је као такво уписано у регистар надлежног органа).

Уколико меница није потписана од стране законског заступника који је истовремено и лице које се налази на картону депонованих потписа, неопходан документ је и посебно пуномоћје законског заступника за преузимање меничне обавезе за лице – потписника менице.

Продавац може, без претходног упозорења Купца, активирати меницу и наплатити износ доспелог и неизмиреног дуга.

Купац је дужан да у случају активирања менице у складу са ставом 3. овог члана, на захтев Продавца преда нову бланко меницу, у року од 30 дана од дана пријема захтева, при чему се нова меница предаје са својствима прописаним у ставу 1. овог члана. У супротном Продавац има право да раскине Уговор.

**НЕИЗВРШЕЊЕ УГОВОРНИХ ОБАВЕЗА**

**Члан 10.**

Уговорне стране су сагласне да ће у случају настанка штете по одредби овог уговора, уговорна страна која је проузроковала штету накнадити другој страни стварну штету у складу са законом.

**РЕЗЕРВНО СНАБДЕВАЊЕ**

**Члан 11.**

Уговорне стране су сагласне да у случају престанка уговора о редовном снабдевању, купац остварује право на резервно снабдевање ел. енергијом на начин и под условима прописаним чланом 192. Закона о енергетици (''Сл. гласник РС'' бр. 145/2014, 95/2018 и 40/21).

**ВИША СИЛА**

**Члан 12.**

Виша сила ослобађа продавца од обавезе да испоручи, а купца да преузме количине електричне енергије, утврђене овим уговором за време његовог трајања. Као виша сила, за продавца и за купца, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности настали после закључења овог уговора, који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора преносног система донети у складу са правилима о раду преносног система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

Као виша сила не сматра се наступање околности код продавца да понуђени и прихваћени пословни и технички капацитет из понуде буде редукован, изван одредби претходних ставова овог члана уговора.

Уговорна страна погођена вишом силом обавезна је да докаже настанак више силе веродостојним документом издатим од стране надлежног органа, уколико догађај више силе није ноторна чињеница.

У случају да догађај више силе спречавају уговорне стране да извршавају своје обавезе за период дужи од једног месеца, уговорне стране ће споразумно одлучити о даљој примени овог уговора.

Уговорна страна код које није наступила виша сила има право на раскид овог уговора без обраћања суду, кад о томе писним путем обавести другу уговорну страну.

**ИЗМЕНЕ И ДОПУНЕ УГОВОРА**

**Члан 13.**

Уговор се може изменити и допунити споразумно, писменом саглашношћу уговорних страна и у случајевима предвиђеним Законом о облигационим односима и у складу за Законом о јавним набавкама.

**РАСКИД УГОВОРА**

**Члан 14.**

Уговор се може раскинути споразумно и у случајевима предвиђеним Законом о облигационим односима.

**РЕШАВАЊЕ СПОРОВА**

**Члан 15.**

Уговорне стране су сагласне да сва спорна питања у вези овог уговора решавају споразумно, с тим да за решавање евентуалних спорова који не буду решени мирним путем, уговарају надлежност Привреднoг суда у Београду.

**ЗАВРШНЕ ОДРЕДБЕ**

**Члан 16.**

На сва питања која нису уређена овим уговором примењиваће се одредбе Закона о облигационим односима и одредбе других закона и подзаконских аката из области које су у вези са предметом овог уговора.

Купац и продавац ће, након потписивања уговора, именовати лица која ће бити овлашћена за размену информација и предузимања потребних активности за извршавање овог уговора.

Овај уговор је сачињен у 4 (четири) оригинална примерка, по два примерка за сваку уговорну страну.

ЗА ПРОДАВЦА ЗА КУПЦА

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Др Драгица Станковић, директор